ORDONANȚA TRIBUNALULUI FUNCȚIEI PUBLICE
(Camera întâi)
29 octombrie 2009
Cauza F‑94/08
Luigi Marcuccio
împotriva
Comisiei Comunităților Europene
„Funcție publică – Funcționari – Executarea unei hotărâri – Rambursarea cheltuielilor – Intenție a administrației de a efectua o reținere din prestația de invaliditate a funcționarului – Absența unui act care lezează – Acțiune în despăgubiri – Inadmisibilitate vădită”
Obiectul: Acțiune formulată în temeiul articolelor 236 CE și 152 EA, prin care domnul Marcuccio solicită, în esență, anularea notei
Comisiei din 28 martie 2008 prin care este informat despre intenția de a se opera o reținere din alocația sa de invaliditate
pentru a se obține plata cheltuielilor de judecată efectuate într‑o procedură anterioară
Decizia: Respinge acțiunea domnului Marcuccio ca fiind în mod vădit inadmisibilă. Îl obligă pe domnul Marcuccio la plata cheltuielilor
de judecată.
Sumarul ordonanței
Funcționari – Acțiune – Act care lezează – Noțiune – Notă a administrației prin care persoana interesată este informată despre
intenția de a se opera o reținere din alocația sa de invaliditate – Excludere
(Statutul funcționarilor, art. 90 și 91)
O notă a administrației prin care un funcționar este informat despre intenția de a se opera o reținere din alocația sa de
invaliditate, în ipoteza în care nu ar sesiza instanța comunitară cu o cerere de stabilire a cheltuielilor de judecată la
plata cărora a fost obligat într‑o cauză precedentă, nu constituie o luare de poziție definitivă a administrației și nu poate
fi considerată că a afectat în mod direct și imediat interesele sale, modificând în mod grav situația sa juridică.
(a se vedea punctele 21 și 24)